CELEX: 32022R0854
Language: sk
Date: 2022-05-31 00:00:00
Title: Vykonávacie nariadenie Komisie (EÚ) 2022/854 z 31. mája 2022, ktorým sa mení príloha III k vykonávaciemu nariadeniu (EÚ) 2020/2235, pokiaľ ide o vzory certifikátov zdravia zvierat/úradných certifikátov na vstup zásielok určitých produktov živočíšneho pôvodu do Únie (Text s významom pre EHP)

1.6.2022   
               
               
                  SK
               
               
                  Úradný vestník Európskej únie
               
               
                  L 150/69
               
            
         VYKONÁVACIE NARIADENIE KOMISIE (EÚ) 2022/854
         z 31. mája 2022,
         ktorým sa mení príloha III k vykonávaciemu nariadeniu (EÚ) 2020/2235, pokiaľ ide o vzory certifikátov zdravia zvierat/úradných certifikátov na vstup zásielok určitých produktov živočíšneho pôvodu do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1), a najmä na jeho článok 7 ods. 2 písm. a),
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (2), a najmä na jeho článok 238 ods. 3 a článok 239 ods. 3,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (3), a najmä na jeho článok 90 prvý odsek písm. a) a b) a článok 126 ods. 3,
         keďže:
         
                     (1)
                  
                  
                     Vykonávacím nariadením Komisie (EÚ) 2020/2235 (4) sa stanovujú pravidlá týkajúce sa certifikátov zdravia zvierat stanovených v nariadení (EÚ) 2016/429, úradných certifikátov stanovených v nariadení (EÚ) 2017/625 a certifikátov zdravia zvierat/úradných certifikátov v zmysle uvedených nariadení, ktoré sa vyžadujú na vstup určitých zásielok zvierat a tovaru do Únie. Konkrétne v prílohe III k vykonávaciemu nariadeniu (EÚ) 2020/2235 sú, okrem iného, stanovené vzory certifikátov zdravia zvierat/úradných certifikátov na vstup zásielok určitých produktov živočíšneho pôvodu určených na ľudskú spotrebu do Únie.
                  
               
                     (2)
                  
                  
                     Presnejšie sa v kapitole 1 prílohy III k vykonávaciemu nariadeniu (EÚ) 2020/2235 stanovuje vzor certifikátu zdravia zvierat/úradného certifikátu na vstup čerstvého mäsa určeného na ľudskú spotrebu do Únie, s výnimkou mechanicky separovaného mäsa (VZOR BOV). V poznámkach k časti I uvedeného vzoru by sa do opisu druhu komodity v kolónke I.27 mala doplniť chýbajúca kategória „vedľajšie jatočné produkty“. Uvedený vzor preto treba zodpovedajúcim spôsobom zmeniť.
                  
               
                     (3)
                  
                  
                     Okrem toho sa v kapitolách 33, 34 a 35 prílohy III k vykonávaciemu nariadeniu (EÚ) 2020/2235 stanovujú vzory certifikátov zdravia zvierat/úradných certifikátov na vstup surového mlieka určeného na ľudskú spotrebu do Únie (VZOR MILK-RM), mliečnych výrobkov určených na ľudskú spotrebu, ktoré sú získané zo surového mlieka alebo pri ktorých sa nevyžaduje osobitné ošetrenie na zmiernenie rizika, do Únie (VZOR MILK-RMP/NT), resp. mliečnych výrobkov určených na ľudskú spotrebu, pri ktorých sa vyžaduje ošetrenie pasterizáciou, do Únie (VZOR DAIRY-PRODUCTS-PT). Potvrdenie o zdravotnom stave zvierat v týchto vzoroch by sa malo objasniť tak, aby zodpovedalo požiadavkám na zdravie zvierat týkajúcim sa pôvodu mlieka. Uvedené vzory preto treba zodpovedajúcim spôsobom zmeniť.
                  
               
                     (4)
                  
                  
                     Príloha III k vykonávaciemu nariadeniu (EÚ) 2020/2235 by sa preto mala zodpovedajúcim spôsobom zmeniť.
                  
               
                     (5)
                  
                  
                     S cieľom vyhnúť sa akémukoľvek narušeniu obchodu, pokiaľ ide o vstup zásielok produktov živočíšneho pôvodu do Únie, na ktoré sa vzťahujú vzory certifikátov zdravia zvierat/úradných certifikátov stanovené v kapitolách 1, 33, 34 a 35 prílohy III k vykonávaciemu nariadeniu (EÚ) 2020/2235, by sa malo povoliť, aby sa počas prechodného obdobia za určitých podmienok naďalej mohli používať certifikáty zdravia zvierat/úradné certifikáty vydané v súlade s vykonávacím nariadením (EÚ) 2020/2235 v znení platnom pred zmenami vykonanými týmto vykonávacím nariadením.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha III k vykonávaciemu nariadeniu (EÚ) 2020/2235 sa mení v súlade s prílohou k tomuto nariadeniu.
         
         
            Článok 2
            Počas prechodného obdobia do 15. februára 2023, môžu do Únie naďalej vstupovať zásielky určitých produktov živočíšneho pôvodu, ku ktorým sú priložené zodpovedajúce certifikáty zdravia zvierat/úradné certifikáty vydané podľa vzorov stanovených v kapitolách 1, 33, 34 a 35 prílohy III k vykonávaciemu nariadeniu (EÚ) 2020/2235, v znení platnom pred zmenami vykonanými v uvedenom vykonávacom nariadení týmto vykonávacím nariadením, a to za predpokladu, že uvedený certifikát zdravia zvierat/úradný certifikát bol vydaný najneskôr 15. novembra 2022.
         
         
            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. mája 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 139, 30.4.2004, s. 55.
         
            (2)  Ú. v. EÚ L 84, 31.3.2016, s. 1.
         
            (3)  Ú. v. EÚ L 95, 7.4.2017, s. 1.
         
            (4)  Vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v. EÚ L 442, 30.12.2020 s. 1).
      
      
         
            PRÍLOHA
            Príloha III k vykonávaciemu nariadeniu (EÚ) 2020/2235 sa mení takto:
            
                        a)
                     
                     
                        V kapitole 1 sa kolónka I.27 v poznámkach k časti I vzoru certifikátu zdravia zvierat/úradného certifikátu na vstup čerstvého mäsa z domáceho hovädzieho dobytka určeného na ľudskú spotrebu do Únie, s výnimkou mechanicky separovaného mäsa (vzor BOV), nahrádza takto:
                        
                                    „Kolónka I.27:
                                 
                                 
                                    Uveďte príslušný kód harmonizovaného systému (HS): 02.01, 02.02, 02.06, 05.04 alebo 15.02.
                                 
                              Opis zásielky:
                        
                                     
                                 
                                 
                                    „Druh komodity“: Uveďte „celé jatočné telo“, „polovica jatočného tela“, „štvrtky jatočného tela“, „vedľajšie jatočné produkty“ alebo „diely“.
                                 
                              
                                     
                                 
                                 
                                    „Druh ošetrenia“: Podľa vhodnosti uveďte „vykostené“, „nevykostené“ a/alebo „vyzreté“. Ak ide o zmrazené mäso, uveďte dátum zmrazenia (mm/rr) dielov/kusov.“
                                 
                              
                  
                        b)
                     
                     
                        Kapitoly 33 až 35 sa nahrádzajú takto:
                        „KAPITOLA 33
                        
                           VZOR CERTIFIKÁTU ZDRAVIA ZVIERAT/ÚRADNÉHO CERTIFIKÁTU NA VSTUP SUROVÉHO MLIEKA URČENÉHO NA ĽUDSKÚ SPOTREBU DO ÚNIE (VZOR MILK-RM)
                        
                        
                           
                        
                           
                        
                           
                        
                           
                        
                           
                        KAPITOLA 34
                        
                           VZOR CERTIFIKÁTU ZDRAVIA ZVIERAT/ÚRADNÉHO CERTIFIKÁTU NA VSTUP MLIEČNYCH VÝROBKOV URČENÝCH NA ĽUDSKÚ SPOTREBU, KTORÉ SÚ ZÍSKANÉ ZO SUROVÉHO MLIEKA ALEBO PRI KTORÝCH SA NEVYŽADUJE OSOBITNÉ OŠETRENIE NA ZMIERNENIE RIZIKA, DO ÚNIE (VZOR MILK-RMP/NT)
                        
                        
                           
                        
                           
                        
                           
                        
                           
                        
                           
                        
                           
                        KAPITOLA 35
                        
                           VZOR CERTIFIKÁTU ZDRAVIA ZVIERAT/ÚRADNÉHO CERTIFIKÁTU NA VSTUP MLIEČNYCH VÝROBKOV URČENÝCH NA ĽUDSKÚ SPOTREBU, PRI KTORÝCH SA VYŽADUJE OŠETRENIE PASTERIZÁCIOU, DO ÚNIE (VZOR DAIRY-PRODUCTS-PT)
                        
                        
                           
                        
                           
                        
                           
                        
                           
                        
                           
                        
                           “.